Uudised100 sammu uudisedArtiklidMuuJuhtide lood mentorlusest
#000001
Eesti Mentorite Koja külaskäik Ericssoni
#000002
27. oktoobril käis EMK külas koja uue liikme Ericsson Eesti Tallinna tehases. Et koja uudiskiri tegi sündmusest juba lühikokkuvõtte: „Meid ootas ees põnev ekskursioon tootmisesse. Ericsson’i Tallinna tehase personalidirektor Katri Kuuse rääkis meile ettevõttest, töötajate arendamisest ja mentorluse ning coachiva juhtimise juurutamisest tehases. Lisaks jagas omapoolseid muljeid Margus Jüriväli, kes on olnud ise nii mentee kui mentori rollis. Kohalkäinud veendusid, et Ericsson on mentorluse juurutamise lipulaev Eestis“, pole mul õigupoolest lisada rohkem kui ehk natuke värvi Ericssonist kaasa võetud emotsioonide ja mõtete näol.
#000003
7 aasta jooksul on autokraatlikust organisatsioonist saanud demokraatlik;
90% töötajatest jagavad samu väärtusi: austus, professionaalsus, visadus;
tööjõuvoolavus on täpselt nii madal, et kui veel madalam oleks, siis oleks oht juba ummuksisse jääda – kontoritöötajate voolavus ca 3% aastas, koos tootmistöötajatega 8% aastas;
leadership index 2011 – 72, 2015 – 91; engagement index 2011 – 69, 2015 – 80 (tootmisettevõtetes on 65 väga hea tulemus, aga Katri ütles, et Ericssoni ei hinda tulemust alla 70);
#000006
Mentee/Mentor Margus Jüriväli õppetunnid elust enesest:
#000007
Mida kogenum mentor juhina, seda suurem väärtus menteele. Mentee saab nii palju, kui palju on ta valmis end avama. Iga võimalus tegutseda mentorina lihvib ka mentorit ennast.
Koostöös laualepandav algne probleem ei ole enamasti tegelik probleem. Sa arvad, et kõik on hästi. Ja siis järgmine kord avastad, et tegelikult ei tea Sa oma menteest veel suurt midagi.
Tee järgi või maksa kinni: Ericssonis on kasutuses 360-kraadi tagasiside. Eriliseks teeb selle tõsiasi, et see pole ainult mingi anonüümne kirjalik hindamine. Tagasisidet antakse juhile ka näost näkku tiimiliikmete poolt. Alustati loomulikult tippjuhist. Esimene hinnangu saaja oli Ericsson Eesti Tallinna tehase juht.
#000008
Tegelikult oli lugusid ja mõttekilde veel rohkemgi. Ja hulk lugusid jäi ajapuudusel kuulmata-rääkimata. Järgmisel korral võiksime külaskäiguks natuke rohkem aega varuda.
#000009
Suur tänu võõrustajatele ja korraldajatele!
#000010